open-index/open-wikipedia-markdown huggingface dataset:
Jonas Neubauer

**Jonas Neubauer** (19. apríl 1981 – 5. janúar 2021) var Bandarískur *[[Tetris]]* spilari og sjöfaldur heimsmeistari í NES Tetris.

## Æviágrip
Jonas Neubauer kynntist *Tetris* þegar hann fór að spila leikinn í Macintosh tölvu frænda síns þegar hann var 6 eða 7 ára gamall. Hann byrjaði að spila NES útgáfu leiksins 9 ára gamall. Í nóvember 2006 birti Neubauer fyrstu upptökuna svo vitað sé til af svokölluðu „maxout“, því þegar stigamælir leiksins fyllist (999.999 stig), og svo í september 2008 birti hann fyrstu upptökuna af „maxout“ þar sem byrjað var á nítjánda erfiðleikastigi, því hæsta sem hægt er að hefja leik á.

Árið 2010 keppti Neubauer í fyrsta heimsmeistaramótinu í NES Tetris (Classic Tetris World Championship) þar sem hann stóð uppi sem sigurvegari eftir sigur á Harry Hong í úrslitunum. Hann sigraði mótið næstu þrjú árin áður en hann lenti í öðru sæti árið 2014 eftir tap gegn Harry Hong. Næstu þrjú árin, 2015-2017, hélt hann heimsmeistaratitlinum óslitið en var svo sigraður árið 2018 af hinum 16 ára Joseph Saelee.

Í júní 2018 bætti hann heimsmetið fyrir flestu stig í einum leik af NES Tetris þegar hann náði 1.245.200 stigum (nota þarf utanaðkomandi hugbúnað svo leikurinn geti sýnt meira en 999.999 stig).

5. janúar 2021 var Jonas Neubauer bráðkvaddur á heimili sínu aðeins 39 ára að aldri.

## Tilvísanir
Alþjóðaviðskiptamiðstöðin

**Alþjóðaviðskiptamiðstöðin** (enska: *International Trade Centre*, skammstafað **ITC**) er alþjóðastofnun sem starfar í umboði Sameinuðu þjóðanna og Alþjóðaviðskiptastofnunarinnar í gegnum Ráðstefnu Sameinuðu þjóðanna um viðskipti og þróun (UNCTAD). Stofnuninni var komið á fót innan GATT árið 1964 (hét þá *International Trade Information Centre*) til að auðvelda útflutning frá þróunarlöndum. Stofnunin stendur að fjölda verkefna sem ganga út á að bæta upplýsingagjöf og auðvelda alþjóðaviðskipti.

Höfuðstöðvar Alþjóðaviðskiptamiðstöðvarinnar eru í Genf í Sviss.
Fjöldamorðin í Rock Springs

**Fjöldamorðin í Rock Springs** áttu sér stað 2. september 1885 í þorpinu Rock Springs í Sweetwater héraði í Wyoming í Bandaríkjunum. Hópur hvítra innflytjenda  réðst á kínverska innflytjendur og myrtu að minnsta kosti 28 kínverska kolanámumenn og særðu 15 og brenndu 78 heimili kínverskra innflytjenda.
Upptök fjöldamorðanna má rekja til þess að kolanámufélag járnbrautarfélagsins The Union Pacific Coal Department réð kínverska verkamenn fyrir lægra kaup en hvítir verkamenn vildu starfa fyrir og réð kínverska verkamenn sem verkfallsbrjóta þegar verkamenn fóru í verkfall til að krefjast hærra kaups.

Í Leiftri, fréttablaði Vestur-Íslendinga, er atburðinum svona lýst í september 1885:
:„WYOMING TERRITORY. Hinn 2. p. m. gjörðu hvítir menn Kínverjum  áhlaup í þorpi því er Rock Springs heitir, myrtu þeir þar og brenndu nálægt 20 Kínv. og eyðilögðu með eldi öll hús þeirra. Orsökin var hin sama og ætíð hefir átt sjer stað hjer i landi, nefnil. sú; að Kínv. bjóðast til að vinna fyrir lítið, svo hvítir menn eru reknir burt í hópum, í þorpi þessu voru upphaflega 600 Kínv., sem allir bjuggu í þorpi sjer, en nú er þar ekkert nema svartar rústir og enginn Kínv. í bænum.“

## Tilvísanir
Kalmanshellir

**Kalmanshellir** (nefnist einnig **Einsteinshellir**) í Hallmundarhrauni er lengsti hellir Íslands eða 4035 metrar. Hann er staðsettur um 5 km norðaustur af Þrístapa. Niðurföll eða op á hellinum eru um 50 og þau er að finna á einskonar hellu eða sléttgrýti sem annars er umkringt úfnu hrauni og er hellirinn því auðfundinn.

Efsti hluti hellisins er í 636 m h.y.s. en sá lægsti í 590 og hæðarmismunur hæsta og lægsta punkts því aðeins 46 m.

Árið 2011 var hellirinn friðaður og er almenningi bannað að skoða hellinn (að stærstum hluta) án sérstaks leyfis frá Umhverfisstofnun.

Hellirinn er nefndur í höfuðið á Gunnlaugi Kalmani Stefánssyni (1935 - 2011), bónda á Kalmanstungu. Er Stefánshellir ennfremur nefndur eftir föður hans. Hann hefur líka verið nefndur Einsteinshellir og mun það nafn vera eldra en er ekki notað jafn mikið.

## Tengt efni
*Surtshellir

## Tengill
Kalmanshellir - Umhverfisstofnun

## Tilvísanir
Kóreuflói

**Kóreuflói** (kóreska: 서 조선 만 eða 서한만), er flói sem myndar norðausturhluta Gulahafs, milli suðausturstrandar Liaoning héraðs Kína og vesturstrandar Norður-Kóreu héraðanna Norður-Pyongan, Suður Pyongan og Suður Hwanghae. Kóreuflói er aðskilinn frá Bóhaíhafi með Liaodong-skaga.

Í Kóreuflóa renna þrjú helstu fljót Norður-Kóreu: Yalu fljót (sem rís á Paektu-fjalli og myndar stóran hluta landamæra Kína og Norður-Kóreu), Chongchon og Taedong - auk fjölda minni ána í Kína.

Flóinn er tiltölulega grunnur og nær sjaldan meira en 50 metra dýpi. Munur á flóði og fjöru er óvenju hár eða 6 til 12 metra. Margir breiðir sandgrynningar teygja sig meðfram ströndinni og í flóanum er fjöldi fjölda grýttra eyja, þar á meðal Ch’o, Sŏk og Sinmi eyjar í Norður-Kóreu og Ch’ang-shan og Ta-ch’ang-shan eyjar í Kína. Helstu hafnir við Kóreuflóa eru í norður-kóresku borgunum Namp’o og Sinŭiju og kínversku borgunum Lü-shun og Tan-tung. 
 
## Heimildir
 
*
Bombus pratorum

**Bombus pratorum** er tegund af humlum, útbreidd í Evrasíu, nema ekki á sléttum S-Rússlands og Úkraínu. Hún gerir sér bú ofanjarðar, og fer snemma af stað á vorin.

## Lýsing
Hún er svört með gula rönd á frambol og aðra framarlega á afturbol og gulleitan afturenda. Tungan er stutt.

Drottningarnar eru um 15–17 mm (vænghaf um 28–32 mm), þernurnar eru um 9–14 mm (vænghaf 18–26 mm) og drónarnir eru um 11–13 mm langir (vænghaf 23–26 mm).

## Myndir


File:AD2009Aug08 Bombus pratorum.jpg
File:Bee2007-05-31 (7).JPG
File:Bombus pratorum 01.JPG
File:Bombus pratorum f1.JPG
File:Bombus pratorum f2.JPG
File:Bombus pratorum-02 (xndr).jpg

## Tilvísanir
Gamba Osaka

**Gamba Osaka** er japanskt knattspyrnufélag frá Suita sem er úthverfi Osaka. Liðið var stofnað árið 1980. Nafnið Gamba, kemur úr ítölsku og þýðir *bein*. Gælunafn félagsins er Nerazzurri (Þeir svörtu og bláu).

## Titlar
***[[J-League]]:** 
****Japanskir Meistarar (2):** 2005, 2014
***Keisara Bikarinn:** 
** 1990, 2008, 2014
***[[Yamazaki Nabisco Bikarinn]]:**
** 2007, 2014
***Asíumeistarar:** 
** 2008
## Þekktir leikmenn

*Yasuhito Endo
*Junichi Inamoto
*Yasuyuki Konno
*Tsuneyasu Miyamoto
*Masashi Oguro
*Akira Kaji
*Michihiro Yasuda
*Hideo Hashimoto
*Jungo Fujimoto
*Shinobu Ikeda

## Tengill
* https://www.gamba-osaka.net/

## Heimildir
Bombus cingulatus

**Bombus cingulatus** er tegund af humlum, útbreidd í Evrasíu.

## Lýsing
Hún er rauðbrún á baki og fyrstu liðum afturbols, restin af búknum er svartur nema alveg aftast er hún hvít. Tungan er stutt. Hún líkist mjög ryðhumlu.

## Tilvísanir
Alejandro Rejon Huchin

**Wilberth Alejandro Rejón Huchin** (Mérida, Yucatán, 18. maí 1997) er mexíkóskt skáld, menningarstjóri og blaðamaður. Stofnandi alþjóðlegrar ljóðahátíðar í Tecoh, Yucatán, Mexíkó. Sumir af textum hans hafa verið þýddir á arabísku, ítölsku, rúmensku, grísku, frönsku, katalönsku og bengalsku.

**Tilvísanir**
Daði Ólafsson

**Daði Ólafsson** (fæddur 5. janúar 1994) er íslenskur knattspyrnumaður sem spilar fyrir Fylki í úrvalsdeild karla. Daði er fæddur og uppalinn í Árbænum. Daði var með flestar stoðsendingar í efstu deild karla á Íslandi tímabilið 2019-2020. Daði var valinn í úrvalslið Reykjavíkur á sínum yngri árum þar sem hann stóð sig með sóma.

Daði er að upplagi miðjumaður en spilar nú sem vinstri bakvörður. 

Daði á einn leik sem þjálfari Elliða í meistaraflokki fjórðu deilar á Íslandi. 

Gælunafn Daða á vellinum er "læðan".
Huangshan-fjallgarðurinn

**Huangshan-fjallgarðurinn** („Gulufjöll“) (kínverska: 黄山) eru í suðurhluta Anhui-héraðs í Alþýðulýðveldinu Kína. Fjallgarðurinn nær yfir 154 ferkílómetra svæði og eru 72 tindar hans sumir meira en 1.000 metra háair. Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 voru Gulafjöll sett á Heimsminjaskrá UNESCO

Fjöllin mynduðust á miðlífsöld fyrir um 100 milljónum ára þegar fornt haf hvarf vegna hækkunar lands. Síðar, á Kvartertímabilinu, mótaðist landslagið af áhrifum jökla.

Fjallgarðurinn í Huangshan hefur marga tinda. Þrír þekktustu tindarnir heita Lianhua Feng („Lotus Tindur“) sem er 1.864 metrar hár, Guang Ming Ding („Bjarti tindur“) 1.860 metrar, og og Tiandu Feng („Tindur Himinskauts“) sem er 1.829 metrar.

Huangshan-fjallgarðurinn varð fyrirmynd hinum *fljótandi Hallelújafjöllum* í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.

## Myndir


File:Tourist_steps_built_on_the_cliffs_of_Huangshan.jpg | Ferðamenn gagna tröppur í Gulufjöllum

File:Huangshan-瀑布云_20141109.JPG | Gulufjöll í skýjaþoku

File:Nine Dragon Waterfall at Huangshan.jpg | Níu dreka foss í Gulufjöllum

File:Huangshan_fengjing.jpg | Gulufjöll umlukin leyndardómsfullri skýjaþoku



## Heimildir

*
PFC Ludogorets Razgrad

**PFC Ludogorets Razgrad** er búlgarskt knattspyrnufélag með aðsetur í Razgrad. Félagið hefur unnið deildina alls tíu sinnum og oft tekið þátt í evrópukeppnum. Árið 2019 slóu þeir Val út í Evrópukeppni félagsliða samtals 5-1 í tveimur leikjum.

## Titlar
***Búlgarska Úrvalsdeildin**: 13
*2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020-21, 2021-22, 2022-23, 2023-24
***Búlgarska Bikarkeppnin**: 3
*2011–12, 2013–14, 2022/23

## Tenglar
* https://www.ludogorets.com/bg/
Kosningar í Bandaríkjunum 2019

**Kosningar í Bandaríkjunum** fóru fram þann 5. nóvember árið 2019.
* Fulltrúadeildarkosningar í Bandaríkjunum 2019 (sérstakar)
* Fylkisstjórakosningar í Bandaríkjunum 2019
Fulltrúadeildarkosningar í Bandaríkjunum 2019

Sérstakar fulltrúadeildarkosningar fóru fram í þremur kjördæmum í Bandaríkjunum árið 2019.

## 12. kjördæmi Pennsylvaníu
Tom Marino sitjandi þingmaður (R) sagði af sér þann 23. janúar. Sérstakar kosningar fóru fram þann 21. maí.

### Frambjóðendur
* Sigurvegari: **[[Fred Keller]]** (R), fylkisfulltrúadeildarþingmaður
* Marc Friedenberg (D)

## 3. kjördæmi Norður-Karólínu
Walter B. Jones Jr. sitjandi þingmaður (R) dó þann 10. febrúar. Sérstakar kosningar fóru fram þann 10. september.

### Frambjóðendur
* Sigurvegari: **[[Greg Murphy]]** (R), fylkisfulltrúadeildarþingmaður
* Allen Thomas (D), fyrrverandi borgarstjóri Greenville

## 9. kjördæmi Norður-Karólínu
Sætið varð laust eftir að niðurstöður kosninganna 2018 voru ekki staðfestar vegna ásakana um kosningasvindl. Sérstakar kosningar fóru fram þann 10. september.

### Frambjóðendur
* Sigurvegari: **[[Dan Bishop]]** (R), fylkisöldungadeildarþingmaður
* Dan McCready (D), tilnefndur fulltrúadeildarframbjóðandi 2018
Vollastónít

**Vollastónít** (e. Wollastonite) er keðjusílíkat með efnafræðiformúluna CaSi2O3. Það er kalsíum sílíkat steinefni (CaSiO3) sem getur innihaldið lítið magn af járni, magnesíum og mangani í stað kalsíum. Það er venjulega hvítt.

Vollastónít myndast þegar óhreinn kalksteinn eða dólómít verður fyrir mjög háum hita og þrýstingi, sem stundum gerist í nærveru kísilberandi vökva eins og í skörum eða í snertingu við myndbreytt berg. Tengd steinefni eru: granat, vesuvianite, díopsít, tremolít, epidót, plagíóklas feldspat, pýroxen og kalsít
 
Vollastónít fellur undir kristalla- og steindafræði og er kennt við enska efna- og steinefnafræðinginn William Hyde Wollaston (1766–1828). 
 
Sumir af þeim eiginleikum sem gera Vollastónít svo gagnlega eru há birta og hvítur litur, lítill raka- og olíuupptaka og lítið rokgjarnt innihald. Vollastónít er aðallega notað í leirvörur, núningsafurðir (hemla og kúplingar), málmsmíði, málningarefni og plast.

## Heimildir

* 

* Enskur vefur Britannica um Vollastónít.

* Stefán Arnórsson: *[https://timarit.is/page/4258992?iabr=on Victor Moritz Goldschmidt og jarðefnafræðin]*, Náttúrufræðingurinn, 3-4 tbl. bls. 237-247, 1999.
Claudio Ranieri

**Claudio Ranieri** (fæddur 20. október árið 1951) er ítalskur knattspyrnustjóri og fyrrverandi leikmaður. Hann er núverandi stjóri A.S. Roma.

Hann spilaði fyrir nokkur ítölsk félög frá 1973 til ársins 1986​. Síðan árið 1987 hefur hann stýrt hinum ýmsu liðum, m.a. Valencia CF (1997–99, 2004–05), Atlético Madrid (1999-2000), Chelsea (2000-2004), Juventus (2007-2009), A.S. Roma (2009-2011), Leicester (2015-2017) og Fulham (2018-2019).

## Heimild
* Claudio Ranieri, transfermarkt.com
Damon Albarn

**Damon Albarn** (fæddur 23. mars 1968) er ensk-íslenskur tónlistarmaður, best þekktur sem söngvari britpopbandsins Blur. 

Hann er einnig meðlimur annarra hljómsveita: Sýndarhljómsveitarinnar Gorillaz sem dregur m.a. áhrif frá hipp hoppi og heimstónlist, The Good, the Bad & the Queen og sveitarinnar Rocket Juice & the Moon. Sólóskífa Albarns *Everyday Robots* kom út 2014. Albarn kom til Íslands um miðjan 10. áratug 20. aldar og heillaðist af landinu. Hann á hús í Grafarvogi og  lýsti yfir áhuga á íslenskum ríkisborgararétti  og fékk hann í janúar 2021.

## Sólóskífur
*Everyday Robots (2014)
*The Nearer the Fountain, More Pure the Stream Flows (2021)

## Tilvísanir
Manuel Pellegrini

**Manuel Luis Pellegrini Ripamonti** (fæddur 16. september árið 1953 í Santiago í Síle) er síleskur knattspyrnustjóri og fyrrverandi leikmaður.

Hann lék fyrir síleska félagið Universidad de Chile á árunum 1973 til 1986​ og gerðist þjálfari hjá félaginu árið 1988. Síðan þá hefur hann verið knattspyrnustjóri hjá nokkrum liðum, meðal annars hjá Real Madrid á árunum (2009-10) og enska Premier League liðinu Manchester City (2013-16). Hann er núna knattspyrnustjóri hjá spænska félaginu Real Betis. 

## Heimildir
* Manuel Pellegrini, transfermarkt.com
Jacob Grimm

**Jacob Ludwig Karl Grimm** (4. janúar 1785 - 20. september 1863) var þýskur málvísindamaður sem ásamt yngri bróður sínum safnaði þýskum þjóðsögum, svo sem Mjallhvíti og dvergunum sjö. Er honum umfram yngri bróðurinn eignaðar grimmsreglurnar um breytingar frá Indó-Evrópsku til frum-germönsku.

Árið 1822, kom út eftir hann *Deutsche Grammatik* þar sem hann fer yfir breytingar sem verða til frumgermansks málstigs og vegna þess er germanska hljóðfærslan stundum nefnd eftir honum. Bar hann þar þýsk orð saman við latnesk og forn-grísk orð á meðan Rasmus Christian Rask notaðist meira við indversk mál. Jacob samdi ásamt yngri bróður sínum Wilhelm Grimm, *[[Deutsches Wörterbuch]]*, stærstu þýsku orðabókina. 

Árið 1835, lauk hann við *Deutsche Mythologie*, samansafn af þýskum þjóðsögum. 

Ennfremur ásamt bróður sínum reit hann *[[Fiabe del focolare]]*.

## Tengt efni
*Grimmsbræður
Olíuleirsteinn

**Olíuleirsteinn** og olíusandur (e. Oil shale) eru fínkornað setberg sem inniheldur lífrænt efni í formi kerógens. Kerógen er vaxkennt og vetniskolefnaríkt efni sem er talið vera forveri jarðolíu. Hafi olíuleirsteinn eða olíusandur þessi lífrænum efnasamböndum í nægu magni er hægt er að framleiða fljótandi kolvetni, það er jarðefnaeldsneyti.
 
Stundum er hægt er að brenna olíuleirstein eða olíusand beint. Einnig er hægt að framleiða óhefðbundna olíu úr brotum úr olíuleirsteini eða olíusandi með hitasundrun (e. pyrolysis), vetnun (e. hydrogenation) eða hitauppstreymi, þannig að olían seyti úr honum. Við hitasundrun er bergið eða sandurinn hitaður yfir 300 °C án súrefnis.
 
Ef mikið olíumagn er að finna í olíuleirstein (stundum nefnt leirflöguberg, bikflögusteinn, olíuflögusteinn, jarðbik eða tjörusandsteinn) getur verið hagkvæmt nýta hann. Það fer þó eftir  hráolíuverði.

## Tenglar

* Wikipedia um hráolíu
* Wikipedia um olíusand
* Ensk vefsíða Wikipedia um 
* Enskur vefur Britannica um Olíuleirstein (Oil shale)
 
## Heimildir

*
Fylkisstjórakosningar í Bandaríkjunum 2019

**Fylkisstjórakosningar í Bandaríkjunum** fóru fram þann 5. nóvember árið 2019.

## Kentucky

### Frambjóðendur
* Sigurvegari: **[[Andy Beshear]]** (D), fylkisdómsmálaráðherra
* Matt Bevin (R), sitjandi fylkisstjóri

## Louisiana
Kosningarnar fóru fram þann 16. október 2019. Aukakosningar milli John Bel Edwards og Eddie Rispone fóru fram þann 16. nóvember 2019.

### Frambjóðendur
* Sigurvegari: **[[John Bel Edwards]]** (D), sitjandi fylkisstjóri
* Eddie Rispone (R), kaupsýslumaður
* Ralph Abraham, fulltrúadeildarþingmaður

## Mississippi
Phil Bryant sitjandi fylkisstjóri (R) gat ekki boðið sig fram til endurkjörs vegna kjörtímamarka.

### Frambjóðendur
* Sigurvegari: **[[Tate Reeves]]** (R), varafylkisstjóri
* Jim Hood (D), fylkisdómsmálaráðherra
Süper Lig

**Süper Lig**, (*Ofurdeildin*) er Tyrkneska úrvalsdeildin í knattspyrnu karla. Sigurvegari Süper Lig kemst beint í riðlakeppni meistaradeildar evrópu. Átján lið taka þátt í deildinni. Þrjú lið fara niður í deildina fyrir neðan 1. Lig. Tímabilið stendur yfir frá ágúst þangað til í maí og hvert félag spilar 34 leiki. Styrktaraðili deildarinnar er *Spor Toto* og þess vegna heitir hún **Spor Toto Süper Lig**.

## Tölfræði


### Markahæstir


### Flestir leikir



Neðanmálsgreinar:
* Feitletrað þýðir að leikmaður er enn að spila í deildinni.

## Meistarar í gegnum tíðina

* 1959: Fenerbahçe (1)
* 1959–60: Beşiktaş (1)
* 1960–61: Fenerbahçe (2)
* 1961–62: Galatasaray (1)
* 1962–63: Galatasaray (2)
* 1963–64: Fenerbahçe (3)
* 1964–65: Fenerbahçe (4)
* 1965–66: Beşiktaş (2)
* 1966–67: Beşiktaş (3)
* 1967–68: Fenerbahçe (5)
* 1968–69: Galatasaray (3)
* 1969–70: Fenerbahçe (6)

* 1970–71: Galatasaray (4)
* 1971–72: Galatasaray (5)
* 1972–73: Galatasaray (6)
* 1973–74: Fenerbahçe (7)
* 1974–75: Fenerbahçe (8)
* 1975–76: Trabzonspor (1)
* 1976–77: Trabzonspor (2)
* 1977–78: Fenerbahçe (9)
* 1978–79: Trabzonspor (3)
* 1979–80: Trabzonspor (4)
* 1980–81: Trabzonspor (5)
* 1981–82: Beşiktaş (4)

* 1982–83: Fenerbahçe (10)
* 1983–84: Trabzonspor (6)
* 1984–85: Fenerbahçe (11)
* 1985–86: Beşiktaş (5)
* 1986–87: Galatasaray (7)
* 1987–88: Galatasaray (8)
* 1988–89: Fenerbahçe (12)
* 1989–90: Beşiktaş (6)
* 1990–91: Beşiktaş (7)
* 1991–92: Beşiktaş (8)
* 1992–93: Galatasaray (9)
* 1993–94: Galatasaray (10)

* 1994–95: Beşiktaş (9)
* 1995–96: Fenerbahçe (13)
* 1996–97: Galatasaray (11)
* 1997–98: Galatasaray (12)
* 1998–99: Galatasaray (13)
* 1999–00: Galatasaray (14)
* 2000–01: Fenerbahçe (14)
* 2001–02: Galatasaray (15)
* 2002–03: Beşiktaş (10)
* 2003–04: Fenerbahçe (15)
* 2004–05: Fenerbahçe (16)
* 2005–06: Galatasaray (16)

* 2006–07: Fenerbahçe (17)
* 2007–08: Galatasaray (17)
* 2008–09: Beşiktaş (11)
* 2009–10: Bursaspor (1)
* 2010–11: Trabzonspor (7)
* 2011–12: Galatasaray (18)
* 2012–13: Galatasaray (19)
* 2013–14: Fenerbahçe (19)
* 2014–15: Galatasaray (20)
* 2015–16: Beşiktaş (12)
* 2015–16: Beşiktaş (13)
* 2017–18: Galatasaray (21)
* 2018–19: Galatasaray (22) 
* 2019–20: İstanbul Başakşehir (1)
* 2020–21: Beşiktaş (14)
* 2021–22: Trabzonspor (7)
* 2022–23: Galatasaray (23)
* 2023–24: Galatasaray (24)
* 2024–25: Galatasaray (25)

## Heimildir


## Heimasíða
* TFF
* Turkey - List of Champions
* Turkey - Final Tables
* Samtlige mestre fra Tyrkiet (Foot.dk)
Jesse Lingard

**Jesse Lingard** (fæddur 15. desember 1992) er enskur knattspyrnumaður sem spilar með 
Nottingham Forest á og enska landsliðinu. 

Lingard ólst upp hjá Manchester United. Hann fór síðar á láni til West Ham og skoraði 2 mörk í fyrsta leik sínum með West Ham.
Knossos

**Knossos** var á bronsöld stærsti bærinn á grísku eynni Krít, og miðpunktur mínóísku menningarinnar.

Bretinn Arthur Evans  gróf upp leifar borginnar árið 1894; en út af borgarastríðinu á Krít móti Tyrkjum var Evans ekki fært að gera fornleifauppgröft af neinni stærð fyrr en 1900. Þar sem Knossos er hefur verið búið síðan á steinöld. Í fornleifauppgröftunum hafa fundist hlutir svo langt aftur sem 7 000 f.Kr. en hæst reis bærinn á tímabilinu 1900 f.Kr. - 1600 f.Kr., á þeim tíma hafði hann margar trúarlegar og stjórnarlegar byggingar og íbúatal var allt að 18.000. Fornminjarnar eru í bland við endurgerð veggja og hluta.
Kosningar í Bandaríkjunum 2017

**Kosningar í Bandaríkjunum** fóru fram þann 7. nóvember árið 2017.
* Öldungadeildarkosningar í Bandaríkjunum 2017 (sérstakar)
* Fulltrúadeildarkosningar í Bandaríkjunum 2017 (sérstakar)
* Fylkisstjórakosningar í Bandaríkjunum 2017
Fylkisstjórakosningar í Bandaríkjunum 2017

**Fylkisstjórakosningar í Bandaríkjunum** fóru fram þann 7. nóvember árið 2017.

## New Jersey

### Frambjóðendur
* Sigurvegari: **[[Phil Murphy]]** (D), sendiherra í Þýskalandi (2009–2013)
* Kim Guadagno (R), varafylkisstjóri (2010–2018)

## Virginía
Terry McAuliffe sitjandi fylkisstjóri (D) gat ekki boðið sig fram til endurkjörs vegna kjörtímamarka.

### Frambjóðendur
* Sigurvegari: **[[Ralph Northam]]** (D), varafylkisstjóri (2014–2018)
* Ed Gillespie (R), fyrrverandi fundarstjóri fylkisflokksins, tilnefndur öldungadeildarframbjóðandi í kosningunum 2014
Kvennaathvarfið

**Samtök um kvennaathvarf** voru stofnuð í Reykjavík árið 1982. Samtökin reka Kvennaathvarf í Reykjavík og á Akureyri. Athvörfin eru opin öllum konum sem ekki geta búið heima hjá sér vegna andlegs og eða líkamlegs ofbeldis. Samtök um kvennaathvarf reka einnig ráðgjafaþjónustu og bjóða upp á ókeypis ráðgjöf og viðtöl.

Hugmyndin að stofnun Kvennaathvarfs í Reykjavík kom fyrst fram í hópi innan Kvennaframboðsins í Reykjavík sem bauð fram í borgarstjórnarkosningunum árið 1982. Markmið var að koma á laggirnir athvarfi fyrir konur sem ekki geta dvalist á eigin heimili vegna ofbeldis. Hópurinn komst fljótt að þeirri niðurstöðu að ekki væri æskilegt að tengja stofnun Kvennathvarfs sérstaklega við kosningabaráttuna því málefni kvennathvarfs höfðuðu til fjölbreytts hóps kvenna óháð stjórnmálaskoðunum og því var fljótt ákveðið að stofnun Kvennathvarfs yrði þverpólitísk aðgerð. Í upphafi var lögð áhersla á að ofbeldi gegn konum af hálfu maka þeirra væri skoðað í samhengi við veika stöðu kvenna og undirokun þeirra hvarvetna í samfélaginu.

6. desember árið 1982 var Kvennaathvarfið opnað. Í upphafi voru Samtök um kvennaathvarf grasrótarsamtök en árið 1995 voru mynduð formleg samtök um starfsemi Kvennaathvarfsins og árið 2010 var stofnuð sjálfseignarstofnun um húsnæði athvarfsins. Í Kvennaathvarfinu starfa konur með fjölbreyttan bakgrunn en einnig lögfræðingar og félagsráðgjafar.

Árið 2020 var opnað Kvennaathvarf á Akureyri og er Kvennathvarfið nú til húsa bæði í Reykjavík og á Akureyri.

## Tölulegar upplýsingar
Árið 2020 dvöldu samtals 248 íbúar, 138 konur og 110 börn í Kvennaathvarfinu í Reykjavík um lengri eða skemmri tíma og dvöldu þau í athvarfinu allt frá einum degi upp í 174 daga. Að meðaltali dvöldu konur í 30 daga í athvarfinu en börn að meðaltali í 34 daga. 12 konur og 10 börn dvöldu að meðaltali í húsinu á degi hverjum. Einnig komu 312 konur í 620 viðtöl í athvarfinu án þess að til dvalar kæmi. Meirihluti notenda athvarfsins voru íslenskar konur eða 64%.

## Tilvísanir
Kosningar í Bandaríkjunum 2008

**Kosningar í Bandaríkjunum** fóru fram þann 4. nóvember árið 2008.
* Forsetakosningar í Bandaríkjunum 2008
* Öldungadeildarkosningar í Bandaríkjunum 2008
* Fulltrúadeildarkosningar í Bandaríkjunum 2008
* Fylkisstjórakosningar í Bandaríkjunum 2008
Phil Jones

**Philip Anthony Jones** (fæddur 21. febrúar 1992) er enskur knattspyrnumaður sem spilaði síðast með Manchester United. Hann spilaði 27 leiki með enska landsliðinu.
Kalksvampar

**Kalksvampar** (fræðiheiti: Calcarea) er flokkur svampdýra sem inniheldur um 500 tegundir í sex ættbálkum, þar af einum útdauðum. Kalksvampar hafa nálar úr kalsíumkarbónati í vefjum sínum, ýmist úr kalsíti eða aragóníti. Nálar flestra tegunda kalksvampa eru þrístrendar en sumar tegundir hafa nálar með tveimur- eða fjórum oddum.

## Lýsing
Kalksvampar eru yfirleitt smávaxnir, undir 10 cm að hæð og litlitlir, þó nokkrar litskrúðugar tegundir séu þekktar. Kalksvampar eru breytilegir að líkamsgerð og meðal þeirra er að finna allar þrjár helstu líkamsgerðir svampa, ascon-, sycon- og leucon-svampa.

## Útbreiðsla og vistfræði
Allir kalksvampar eru bundnir við sjó sem búsvæði. Tegundir kalksvampa lifa um allan heim en flestar tegundir er að finna á grunnsævi í hitabeltinu. Eins og nánast allir svampar, eru kalksvampar botnfastir og lifa sem síarar.

## Flokkun
Kalksvampar birtust fyrst á Kambríumtímabilinu og fjölbreytileiki þeirra var mestur á Krítartímabilinu. Mögulega voru kalksvampar fyrsti dýrahópurinn til að skilja sig frá flokkunartré dýra og því hafa komið fram tillögur um að aðgreina kalksvampa frá svampdýrum sem nýja fylkingu.

Kalksvampategundir eru um 500 og skiptast í tvo undirflokka og sex ættbálka, þar af er einn útdauður (Pharetronida):

* Undirflokkur Calcinea
** Ættbálkur Clathrinida
** Ættbálkur Murrayonida
* Undirflokkur Calcaronea
** Ættbálkur Baerida
** Ættbálkur Leucosolenida
** Ættbálkur Lithonida
** Ættbálkur Pharetronida †

## Tilvísanir
Þokuský

**Þokuský** eru gráleit skýjalög í fremur lítilli hæð. Þau tilheyra flokki lágskýja sem eru ský undir tveggja klílómetra hæð.Þokuský líkjast þoku, eins og nafnuð ber með sér. Úr eim fellur ekki úrkoma þótt súld eða úði geti fylgt þeim.

## Heimild
* *Veður og umhverfi*, bls. 33, Unnur Ólafsdóttir þýddi, Mál og menning / Edda útgáfa hf. Reykjavík.
Bombus humilis

***Bombus humilis*** er tegund af humlum. Hún er útbreidd í Evrasíu.

## Lýsing
Hún er rauðbrún á baki og fyrstu liðum afturbols, restin af búknum er svartur með mjóum hvítum röndum. Litur er þó nokkuð breytilegur eftir svæðum. Tungan er löng.
Drottningar eru 16–18 mm langar (30–32 mm vænghaf), þernur eru 9–15 mm (20–28 mm vænghaf) og druntar eru 12–14 mm (23–27 mm).

## Tilvísanir
Bombus muscorum

***Bombus muscorum*** er tegund af humlum, finnst víða í Evrasíu.

## Lýsing
Hún er rauðbrún á bringu og fyrstu liðum afturbols, restin af búknum er svartur með mjóum hvítum röndum. Litur er þó nokkuð breytilegur eftir afbrigðum. Tungan er löng.
Drottningar eru 17–19 mm langar (32–35 mm vænghaf), þernur eru 10–16 mm (22–30 mm vænghaf) og druntar eru 13–15 mm (26–29 mm).


File:Bombus muscorum1.jpg
File:Moss Carder Bee - geograph.org.uk - 1522671.jpg
File:Shetland Bumblebee (Bombus muscorum agricolae) - geograph.org.uk - 951933.jpg

## Tilvísanir
Astrid Løken

**Astrid Løken** (fædd 14. apríl 1911 í Kristjaníu - nú Ósló, lést 19. janúar 2008) var norskur skordýrafræðingur með vespur og sérstaklega humlur að viðfangsefni.  Í seinni heimsstyrjöldinni var hún hluti af andspyrnuhreyfingu norðmanna.

## Útgefin rit
: *… vantar í lista*.
* Løken, Astrid. 1949. *Bumble bees in relation to Aconitum septentrionale in Central Norway(Øyer)*. Nytt Mag. Naturvid. 87. Side 1-60
* Løken, Astrid. 1950. *Bumble bees in relation to Aconitum septentrionale in Western Norway(Eidfjord).* Norsk entomologisk tidsskrift 8. Side 1-16
* Løken, Astrid. 1961. *Bombus consobrinus Dahlb., an oligolectic bumble bees Hymenoptera, Apidae).* XIth Int. Congr. Ent. 1960. 2. Side 517-522
* Løken, Astrid' 1973. *Studies on Scandinavian bumble bees (Hymenoptera, Apidae)*. Norsk entomologisk tidsskrift 20. Side 1-218. 
* Løken, Astrid. 1985. ''Humler.'' – Norske Insekttabeller Nr. 9  2. utgave 1992. 
* Løken, Astrid. 1987. ''Stikkeveps.'' – Norske Insekttabeller Nr.11

## Tilvísanir
Rivaldo

**Rivaldo** eða **Rivaldo Vítor Borba Ferreira** er brasilískur fyrrum knattspyrnumaður. Hann spilaði sem sóknarsinnaður Miðjumaður fyrir meðal annars Deportivo de La Coruña, FC Barcelona og AC Milan. Rivaldo vann gullknöttinn árið 1999.
Hangzhou

**Hangzhou borg** *([[Kínverska|kínverska:]] 杭州; [[Pinyin|rómönskun:]] Hángzhōu)* er höfuðborg og fjölmennasta borg Zhejiang héraðs á austurströnd Alþýðulýðveldisins Kína. Borgin er þróuð miðstöð viðskipta og verslunar.  Árið 2020 þegar síðasta manntal Kína var framkvæmt var íbúafjöldi borgkjarnans 11,9 milljónir manna en á stórborgarsvæði Hangzhou um 13 milljónir manna.

Borgin er staðsett í norðurhluta héraðsins við norðurbakka ósa Qiantang fljóts (Tsientang) við Hangzhou-flóa. Borgin hefur skipgengar vatnaleiðir við innri hluta Zhejiang í suðri, er miðstöð „Mikla skipaskurðar“ og er tengt neti síkja og vatnaleiða sem ná til óseyra Jangtse fljóts í norðri. 

Borgin stendur austur af fjallarótum Tianmu fjalls („Augu heimsins“) og við hið fræga Xi vatn („Vesturvatn“) sem hefur verið lýst í kínverskum ljóðum og myndverkum fyrir fegurð og er nú á Heimsminjaskrá UNESCO. Íbúafjöldi Hangzhou var árið 2010 um 8.7 milljónir.

Hangzhou er talin til 100 helstu fjármálamiðstöðva heims. Borgin er einnig talin ein besta verslunarborg meginlands Kína. Hún hefur laðað til sín fagfólk og frumkvöðla á sviði upplýsingatækni enda eru þar höfuðstöðvar risa á því sviði á borð við Alibaba Group. Þá eru í borginni sterkir háskólar á borð við Zhejiang háskóla, einn virtasta rannsóknaháskóla Kína.

## Tenglar

* Ensk vefsíða borgarstjórnar Hangzhou . Inniheldur ýmsar upplýsingar um héraðið t.d. fréttir, skipulag, og hátíðir, ferðaþjónustu.
* Ensk vefsíða Encyclopaedia Britannica um Hangzhou.

## Heimildir

* 

## Tilvísanir
Talstöð

**Talstöð** er tæki til að eiga samskipti með útvarpsbylgjum. Með talstöð er hægt að senda og taka við talskilaboðum, ólíkt þráðlausum ritsíma þar sem skilaboðin eru takmörkuð við merkjasendingar með Morse-kóða. Talstöðvar nota oftast hátíðnibylgjur (HF) á bylgjulengdum sem leyfilegt er að nota samkvæmt lögum hvers lands. Talstöðvar eru notaðar í ýmsu samhengi, á skipum og flugvélum, í fjallabílum, af flugumferðarstjórum, björgunarsveitum og við veiðar.

## Sjá einnig
*Labbrabbtæki
Alþjóðasamtök um hreina og hagnýta efnafræði

**Alþjóðasamtök um hreina og hagnýta efnafræði** eða **IUPAC** (*International Union of Pure and Applied Chemistry*) eru alþjóðleg samtök 54 efnafræðifélaga frá hinum ýmsu löndum. Samtökin halda utan um staðla í efnafræði, svo sem nafnakerfi og skilgreiningar. Þau voru stofnuð árið 1919.
Orðastafróf

**Orðastafróf**, **hljóðritunarstafróf** eða **hljóðstafakerfi** er kerfi þar sem orð eru látin tákna stafi í stafrófi. Dæmi um þetta eru stafaheiti (B heitir til dæmis „bé“ í íslensku, „bee“ í ensku og „bi“ í ítölsku). Algengara er að nota hugtakið um ýmis kerfi til að tákna stafi þar sem hætta er á misskilningi vegna truflana í samskiptamiðlinum sem notaður er, eins og þegar kallað er til fjarlægra aðila eða í talstöðvarsamskiptum. Fjarskiptamenn í breska hernum hófu að nota slíkt kerfi yfir erfiðustu stafina í enska stafrófinu seint á 19. öld. Þannig var „Ack“ notað til að stafa „A“, og „eMma“ notað fyrir „M“. Breski flugherinn tók upp staðlað kerfi orða fyrir alla 26 stafi enska stafrófsins árið 1921. Bandaríski flugherinn hafði gert það sama frá 1918. Auk þess voru slík stafróf í notkun í borgaralegri starfsemi eins og á kaupskipum og í póstþjónustu. Kerfin voru því mörg og ólík, en byggðust á sömu hugmynd: að nota orð til að tákna stafi í stafrófinu.

Árið 1956 þróaði Alþjóðaflugmálastofnunin alþjóðlegt hljóðstafakerfi sem í dag er einnig notað í Alþjóðlegu merkjabókinni („Alfa“, „Bravo“, „Charlie“...). Önnur algeng hljóðstafakerfi eru eldra kerfi Alþjóðafjarskiptasambandsins sem notast við örnefni og er oft notað af radíóamatörum („Amsterdam“, „Baltimore“, „Casablanca“...), og ýmis kerfi sem byggjast á mannanöfnum. Slíkt nafnakerfi er meðal annars notað til að nefna reitina í skák („Alfreð“, „Bjarni“, „Ceres“...).
Fáni Kamerún

**Fáni Kamerún** var tekinn í notkun og er óbreyttur frá 20. maí 1975. Fáninn þar á undan var með sömu litum en hafði 2 stjörnur.

Fáninn notar pan-afrísku litina og hin almenna teikning með þremur lóðréttum borðum tekur mið af franska fánanum. Hæð á móti breidd er 2:3.

Borðinn í miðjunni sem og liturinn (sá rauði) táknar einingu, og stjarnan kallast einingar-stjarnan.
Guli liturinn táknar sólina og savanna-svæðin í norðurhlutanum, en græni liturinn táknar skógana í syðri hlutum landsins.
Alþjóðlega merkjabókin

**Alþjóðlega merkjabókin** er alþjóðlegur staðall fyrir merkjagjöf sem notaður er á skipum og sumum öðrum farartækjum fyrir mikilvæg skilaboð varðandi neyðartilvik, öryggi og fleira. Alþjóðasiglingamálastofnunin sér um útgáfu bókarinnar. Merkjagjöfin getur farið fram með merkjafánum, ljósmerki, handflöggum eða gegnum talstöð (með hljóðstafakerfi) eða þráðlausan ritsíma (með Morse-kóða). Alþjóðlega merkjabókin var fyrst lögð fram af Breska viðskiptaráðinu árið 1857 og tók við af nokkrum merkjakerfum sem höfðu þróast víða um heim á fyrri öldum.

Í merkjakerfinu eru 26 bókstafir enska stafrófsins, tíu tölustafir auk fjögurra sértákna, tengdir við tiltekna merkjafána. Merkin geta verið einn, tveir eða þrír stafir að lengd. Þýðing þessara merkja er stöðluð fyrir níu tungumál (ensku, frönsku, ítölsku, þýsku, japönsku, spænsku, norsku, rússnesku og grísku). Þannig skiptir ekki máli hvert af þessum tungumálum sendandi og viðtakandi skilja ef báðir eru með sömu merkjabókina. 

Dæmi um merki eru „A“ (Alpha), „kafari að störfum við skipið“; „DX“ (Delta Xray) „ég er að sökkva“; og „MAA“ (Mike Alpha Alpha) „ég þarf læknisaðstoð strax“.
Kosningar í Bandaríkjunum 2021

Kosningar munu fara fram í Bandaríkjunum þann 2. nóvember árið 2021 og verður þá kosið um:
* Fulltrúadeildarkosningar í Bandaríkjunum 2021 (sérstakar)
* Fylkisstjórakosningar í Bandaríkjunum 2021
Dujiangyan áveitukerfið

**Dujiangyan áveitukerfið** *([[Kínverska|kínverska:]] *都江堰*; [[Pinyin|rómönskun:]] Dūjiāngyàn)* er fornt áveitukerfi í Dujiangyan borg, í Sesúan héraði í vesturhluta Alþýðulýðveldisins Kína. Það var upphaflega sett upp á tímum Qin-veldisins á þriðju öld f.Kr. sem áveitu- og flóðvarnaverkefni og er það enn í notkun í dag. 

 

Innviðir þessa forna og farsæla áveitukerfis hafa þróast við efri hluta Min fljóts (Minjiang) lengstu þverár Jangtse fljóts. Svæðið er á milli Sesúan vatnasvæðisins og Tíbet-hásléttunnar, í vesturhluta hinnar frjósömu Chengdu sléttu sem kölluð hefur verið „Himnaríki“ og „Land gnægta“. 

Áveitukerfið beinir helmingi Min fljótsins um þétt net áveituskurða austur til að vökva sléttuna. Áveitukerfið er enn í grundvallaratriðum í upprunalegri mynd og gerir svæðinu kleift að styðja við matvælaframleiðslu á einu þéttbýlasta stað jarðar.  

Áveitukerfið var, ásamt nálægum Qingcheng fjöllum miðstöðvar daoisma, útnefnd árið 2000 **á [[Heimsminjaskrá UNESCO]]**. 

## Heimildir

*
Sergio Busquets

**Sergio Busquets Burgos** (fæddur 16. júlí 1988) er spænskur fyrrum knattspyrnumaður. Hann spilaði sem varnarsinnaður miðjumaður, lengst af fyrir FC Barcelona (2008-2023). Busquets lauk ferlinum árið 2025 með Inter Miami í Bandaríkjunum en þar spilaði hann með nokkrum félögum sínum frá Barcelona eins og Lionel Messi, Luis Suárez og Jordi Alba. Saman unnu þeir MLS-bikarinn.

Busquets spilaði frá 2008-2022 fyrir landslið Spánar.
Gerard Piqué

**Gerard Piqué Bernabéu** (fæddur 2. febrúar árið 1987) er spænskur fyrrum knattspyrnumaður sem spilaði lengst af sem varnarmaður með FC Barcelona (2008-2022).

Hann spilaði stuttlega fyrir félögin Manchester United og Real Zaragoza.

Pique spilaði 102 leiki fyrir spænska A-landsliðið. Árið 2006 tók hann þátt í að vinna EM U-19. Hann vann bæði EM- (2012) og HM-gull (2010) með spænska landsliðinu.

Sú staðreynd að eftirnafn Piqué er Bernabeu hefur leitt til nokkurs ruglings varðandi uppruna hans. Piqué deilir nafni með Santiago Bernabéu, heimavelli Real Madrid. Leikvangur Real Madrid er nefndur eftir Santiago Bernabéu, fyrrverandi forseti höfuðborgarklúbbsins. En nafnið „Bernabeu“ er einnig vel þekkt í Barcelona. Piqué er barnabarn fyrrverandi varaforseta FC Barcelona, Amador Bernabeu.
## Titlar
### FC Barcelona

* La Liga: 2008–09, 2009–10, 2010–11, 2012–13, 2014–15, 2015–16, 2017–18, 2018-2019
* Copa del Rey: 2008–09, 2011–12, 2014–15, 2015–16, 2016–17, 2017–18, 2020-2021
* Supercopa de España: 2009, 2010, 2011, 2013, 2016, 2018
* Meistaradeild Evrópu: 2008–09, 2010–11, 2014–15
* Evrópski ofurbikarinn: 2009, 2015
* **HM félagsliða**: 2009, 2011, 2015 

### Manchester United
* Enska úrvalsdeildin: 2007–08 
* **Samfélagsskjöldurinn**: 2007
* Meistaradeild Evrópu: 2007–08
### Spánn
*  HM 2010 (**Gull**)
* EM 2012  (**Gull**)
## Líf utanvallar
Gerard Pique var frá 2011 til 2022 í sambandi með kólumbísku söngkonunni Shakira. Þau eiga afmæli á sama degi, en Shakira er þó 10 árum eldri. Þann 23. janúar  árið 2013 eignuðust þau son.  og þann 29. janúar 2015 urðu þau foreldrar annars sonar síns.

Gerard Piqué lék sjóræningjakarakter í katalónsku útgáfunni af myndinni Sjóræningjar: Í ævintýri með vísindamönnum.

## Heimildir
*https://bleacherreport.com/articles/2650330-gerard-pique-has-piquenbauer-beer-named-after-him-in-barcelona-tribute
Aron Leví Beck

**Aron Leví Beck** (f. 23. ágúst 1989) er íslenskur stjórnmálamaður sem hefur verið borgarfulltrúi Samfylkingarinnar frá 2019 og þar áður varaborgarfulltrúi frá 2018.  Hann er að auki byggingafræðingur og myndlistarmaður.

## Tilvísanir
Roberto Carlos

**Roberto Carlos da Silva** (fæddur þann 10. apríl árið 1973) í Garça, São Paulo) er brasilískur fyrrum knattspyrnumaður. Síðasti leikur hans sem knattspyrnumaður var sem spilandi þjálfari indverska félagsins Delhi Dynamos árið 2015.
Roberto Carlos er talinn vera einn besti vinstri bakvörður í fótbolta frá upphafi. Hann hafði ötulan leikstíl en mest af öllu var það banvæni skotfóturinn sem hann var þekktur fyrir.

Meðal félaga sem hann lék með, má nefna Palmeiras, Inter Milan, Real Madrid, Fenerbahçe og Anzji.

Carlos á yfir 100 landsleiki að baki fyrir Brasilíu og tók þátt í að vinna HM 2002 eftir að hafa tekið silfur á HM 1998. Hann varð heimsfrægur eftir að hafa skorað ótrúlega aukaspyrnu gegn Frakklandi árið 1997.

Í desember 2004 fékk Roberto Carlos spænskan ríkisborgararétt en hélt áfram að spila fyrir Brasilíu.
Sahrawi-lýðveldið

**Sahrawi-lýðveldið** (arabíska: ‎الجمهورية العربية الصحراوية الديمقراطية *al-Jumhūrīyah al-'Arabīyah aṣ-Ṣaḥrāwīyah ad-Dīmuqrāṭīyah*; spænska: *República Árabe Saharaui Democrática*) er land sem nýtur viðurkenningar víða um heim og gerir tilkall til Vestur-Sahara, en ræður í reynd aðeins yfir um fimmtungi landsins austast. Marokkó hefur lagt undir sig meirihluta svæðisins frá 1979. Frá 1884 til 1975 var landið spænska nýlendan Spænska Sahara. Sahrawi-lýðveldið er annað tveggja Afríkulanda þar sem spænska er töluð að ráði. Hitt er Miðbaugs-Gínea.

Sjálfstæðishreyfingin Polisario lýsti yfir stofnun sjálfstæðs lýðveldis í Bir Lehlou 27. febrúar 1976. Samtökin ráða nú yfir um 20-25% þess landsvæðis sem þau gera tilkall til. Þau kalla landið sem þau stjórna „frelsuðu landsvæðin“ eða „Frísvæðið“. Marokkó kallar landið í Vestur-Sahara sem það ræður yfir „Suðurhéruðin“. Polisario lítur svo á að þau héruð séu hernumin. Yfirlýst höfuðborg Sahrawi-lýðveldisins er fyrrum höfuðborg nýlendunnar, El Aaiún en tímabundin höfuðborg var flutt frá Bir Lehlou til Tifariti árið 2008. Raunverulegt stjórnarsetur Sahrawi-lýðveldisins er í flóttamannabúðum við Tindouf í Alsír. 

Sahrawi-lýðveldið á formlegum samskiptum við um 30 ríki og er fullgildur meðlimur Afríkusambandsins.

## Heiti
Orðið *Sahrawi* kemur úr arabísku *Ṣaḥrāwī* صحراوي og merkir „eyðimerkurbúi“. *Ṣaḥrāwī* صحراوي er aftur dregið af arabíska orðinu *Ṣaḥrā*' (صحراء) sem þýðir „eyðimörk“.

## Saga
Staða Vestur-Sahara var umdeild löngu áður en Spánverjar drógu sig þaðan. Marokkó og Máritanía gerðu bæði tilkall til svæðisins, auk þess sem sjálfstæðishreyfingin Polisario barðist fyrir sjálfstæði þess. Í kjölfar Grænu göngunnar í Marokkó 4. nóvember 1975 gerðu Spánn, Marokkó og Máritanía Madrídarsáttmálann, þar sem Spánverjar hugðust hverfa alveg frá landinu og því yrði síðan skipt milli Marokkó og Máritaníu. Sex dögum síðar lést einræðisherra Spánar, Francisco Franco, og samningurinn var aldrei lögfestur á Spáni. Marokkó og Máritanía innlimuðu engu að síður landsvæðið. Í febrúar 1976 tilkynnti spænska stjórnin Sameinuðu þjóðunum að Spánn hefði dregið sig að fullu frá Vestur-Sahara. Hvorki Marokkó né Máritanía nutu alþjóðlegs stuðnings í því að leggja svæðið undir sig og Polisario hóf vopnaða baráttu gegn þeim. Sameinuðu þjóðirnar líta svo á að Polisario sé lögmæt stjórn landsvæðisins í umboði íbúa þess.

Daginn eftir yfirlýsingu Spánar hjá Sameinuðu þjóðunum lýsti Polisario yfir stofnun sjálfstæðs lýðveldis. Yfirlýsingin kom frá útlagastjórn í Bir Lehlou þar sem Marokkó hafði tekið við stjórnartaumunum í gömlu höfuðborginni, El-Aaiún, frá Spánverjum. Máritanía dró sig út úr átökum í Vestur-Sahara og viðurkenndi stjórn Polisario árið 1979. Árið 1991 sömdu Marokkó og Polisario um vopnahlé gegn því að haldin yrði þjóðaratkvæðagreiðsla um framtíð Vestur-Sahara. Sú þjóðaratkvæðagreiðsla hefur enn ekki farið fram vegna deilna um það hverjir megi kjósa. Polisario hélt yfirráðum yfir Bir Lehlou þar til árið 2008 að tímabundna höfuðborgin var flutt til Tifariti. Dagleg stjórn lýðveldisins fer fram í flóttamannabúðum Sahrawa í Tindouf-héraði í Alsír.

## Tilvísanir
Jamie Carragher

**James Lee Duncan Carragher** (fæddur 28. janúar árið 1978) er fyrrum enskur knattspyrnumaður. „*Carra* eins og hann er kallaður var áður varnarmaður hjá Liverpool en eftir tímabilið 12/13 valdi hann að leggja skóna á hilluna. Hann spilaði með Englandi og þreytti frumraun sína gegn Hollandi í ágúst árið 2001.

Þrátt fyrir að Carra hafi alist upp sem Everton stuðningsmaður, þá fékk leikstíll hans á vellinum sem og eðli hans og atvinnumennska og dugnaður, aðdáendur Liverpool til að elska hann sem einn af bestu leikmönnum Liverpool allra tíma. Stuðningsmenn Liverpool syngja reglulega „*We All Dream Of A Team Of Carraghers* við lag Bítlanna „*Yellow Submarine* á heimavelli og útileikjum. 

## Titlar

### Liverpool
* Enski bikarinn: 2000–01, 2005–06
* Evrópukeppni félagsliða: 2000–01
* Evrópukeppni bikarhafa: 2001, 2005
* Meistaradeild Evrópu: 2004–05
* Enski deildabikarinn: 2000–01, 2002–03, 2011–12
* **Samfélagsskjöldurinn**: 2001, 2006

## Heimildir
*https://jamiecarragher23.com/
*https://uk.sports.yahoo.com/football/jamie-carragher.html
*https://www.dailymail.co.uk/sport/football/article-466902/McClaren-act-Carragher-threat.html
Giorgos Karagounis

**Georgios "Giorgos" Karagounis** (Gríska: Γιώργος Καραγκούνης), (fæddur 6. mars árið 1977) er grískur fyrrverandi knattspyrumaður, hann spilaði fyrir nokkur félög og Gríska landsliðið. Seinast spilaði hann fyrir enska félagið Fulham og var fyrirliði gríska landsliðsins á HM 2014 þar sem Grikkir náðu í 8. liða úrslit.

Karagounis lék sinn fyrsta leik fyrir Grikkland árið 1999, og er annar tveggja leikmanna, sem hefur leikið flesta leiki fyrir sitt land í öllum heiminum. Hann hefur spilað 139 A-landsleiki fyrir Grikkland og skorað 10 mörk. Hann skoraði sitt fyrsta landsliðsmark á EM 2004, þar sem Grikkir báru óvænt sigur úr bítum í fyrsta sinn.
Hann lék til ársins 2003 með Panathinaikos, 2003-05 spilaði hann með Inter Milan, 2005-07 með Benfica, 2007-12 aftur með Panathinaikos og 2012 til 14 með Fulham.

## Heimildir
Urumqi

**Urumqi** (eða Urumchi) (kínverska: 乌鲁木齐; rómönskun: Wūlǔmùqí; úígúrska ئۈرۈمچى) (stundum stytt sem „Wushi“ kínverska: *乌市*; ; rómönskun: Wūshì), er höfuðborg sjálfstjórnarhéraðsins Xinjiang í norðvesturhluta Alþýðulýðveldisins Kína. Hún er staðsett í 1.000 metra hæð yfir sjávarmáli í norðanverðum miðhluta Xinjiang héraðs, í frjóu belti gróðurvinjar meðfram norðurhlíð Tianshan-fjalla á báðum bökkum Urumqi fljóts. Borgin svæðismiðstöð fyrir lesta-, vega- og flugsamgöngur. Árið 2020 bjuggu á stórborgarsvæði Urumqi um 5,3 milljónir manna.

Urumqi var mikilvægur áningarstaður við Silkveginn á tíma Tangveldisins (618-907) í Kína og þróaði orðspor sitt sem leiðandi menningar- og verslunarmiðstöð Tjingveldisins á 19. öld. Nafnið Urumqi er dregið úr á mongólsku og þýðir „fallega engi“.

Urumqi þróast hratt síðan á tíunda áratug síðustu aldar og þjónar nú sem svæðisbundin miðstöð samgangna, menningar, stjórnmála og viðskipta í Xinjiang héraði. Um alþjóðaflugvöll borgarinnar fóru 23 milljónir farþega árið 2018. 

Urumqi er næststærsta borgin í norðvesturhluta Kína, sem og sú stærsta í Mið-Asíu miðað við íbúafjölda. Menningarlega er borgin talin úígúrsk borg. Borgarbúar eru þó langflestir Han-kínverjar (75 prósent árið 2010), en Úígúrar (um 12 prósent) og kasakstanar (um 2 prósent) eru langflestir múslimar. Úígúrska þjóðin talar tungu af tyrkneskum stofni, sem er alls óskyld kínversku.

## Lýðfræði
Árið 2020 þegar síðasta manntal var gert í Kína, var íbúafjöldi borgarkjarna Urumqi 3.750.000 en íbúafjöldi undir lögsögu borgarinnar var 4.054.369.

## Tenglar
* Kínversk vefsíða borgarstjórnar Urumqi . Inniheldur ýmsar upplýsingar um t.d. fréttir, skipulag.
* Ensk vefsíða Encyclopaedia Britannica um Urumqi borg.

## Heimildir

*
Urumqi Diwopu-alþjóðaflugvöllurinn

**Alþjóðaflugvöllur Urumqi Diwopu** (IATA: **URC**, ICAO: **ZWWW**) *([[Kínverska|kínverska:]] *乌鲁木齐地窝堡国际机场*; [[Pinyin|rómönskun:]] Wūlǔmùqí Dìwōpù Guójì Jīchǎng; úígúrska: *ئۈرۈمچى دىۋوپۇ خەلقئارا ئايروپورتى*)* er meginflughöfn Urumqi borgar í sjálfstjórnarhéraðinu Xinjiang í norðvesturhluta Alþýðulýðveldisins Kína.

Alþjóðaflugvöllurinn er staðsettur í Xinshi hverfi Diwopu borgar, um 16 kílómetrum norðvestur af miðborg Urumqi. Hann er safnvöllur *China Southern Airlines *og mikilvæg fyrir *Hainan Airlines*. Á honum eru höfuðstöðvar fyrir heimaflugfélagið og lággjaldafélagið *Urumqi Air*. Önnur flugfélög eru meðal annarra: *9 Air, Beijing Capital Airlines, China Eastern Airlines, Juneyao Airlines, Loong Air, Lucky Air, Shandong Airlines, Sichuan Airlines og XiamenAir.*

Árið 2018 var flugvöllurinn með um 23 milljónir farþega og var hann 19. fjölmennasti flugvöllurinn í Kína.
 

Urumqi Diwopu alþjóðaflugvöllur er stærsti flugvöllurinn í Xinjiang héraði og eini flugvöllurinn í Kína sem þjónar flugi frá Afganistan, Kirgistan og Tadsíkistan. Hann var fyrst opnaður erlendum farþegum árið 1973. Flugvöllurinn hefur verið notaður til neyðarlendinga fyrir alþjóðlegt flug milli Evrópu og Vestur-Asíu.

## Tenglar

* Vefsíða alþjóðaflugvallarins Urumqi Diwopu .

## Heimildir

*
Ancona

**Ancona** er borg á mið-Ítalíu, í héraðinu Marche með um 102.000 íbúa (2015). Hún ein helsta hafnarborgin við Adríahaf og er um 280 kílómetra norðaustur af Róm. Ancona kemur af gríska orðinu Ἀγκών (Ankṓn) en borgin á grískar rætur frá 4. öld fyrir Krist.
Mads Mikkelsen

**Mads Mikkelsen** (f. 22. nóvember 1965) er danskur leikari. Hann er einna þekktastur fyrir hlutverk sitt í *James Bond: Casino Royale* (2006).

Mikkelsen var dansari og fimleikamaður áður en hann hóf feril í kvikmyndum. Í Danmörku varð hann fyrst frægur fyrir hlutverk í glæpamyndum og þáttum: *Pusher*-myndunum (1996, 2004) og *Rejseholdet*-þáttunum (2000–2004). 

Mikkelsen lék aðalhlutverk í myndinni *Arctic* (2018) sem tekin var upp á Íslandi. Hann lék í myndbandi við *Djákninn* (2011) fyrir íslensku hljómsveitina Sólstafi. 

## Ferill í kvikmyndum og sjónvarpsþáttum
*1996	Blomsterfangen	
*1996	Pusher	
*1996	Café Hector
*1998	Vildspor	
*1998	Nattens engel		
*1999	Tom Merritt	
*1999	Bleeder	Lenny	
*2000	Blinkende lykter	
*2001	Monas verden
*2001	Shake It All About	
*2002	I Am Dina	
*2002	Open Hearts	
*2002	Wilbur Wants to Kill Himself	
*2003	Nu
*2003	The Boy Below
*2003	The Green Butchers	
*2003	Torremolinos 73		
*2004	King Arthur
*2004	Pusher II	
*2005	Adam's Apples	
*2006	After the Wedding	
*2006	Cars
*2006	Prague	
*2006	Exit	
*2006	Casino Royale
*2008	Flame & Citron	
*2009	Coco Chanel & Igor Stravinsky	
*2009	Valhalla Rising	
*2009	The Door
*2010	Clash of the Titans
*2010	Moomins and the Comet
*2011	The Three Musketeers
*2012	A Royal Affair	
*2012	The Hunt	
*2012	Move On	Mark
*2013	Charlie Countryman	
*2013	Michael Kohlhaas	
*2014	The Salvation	
*2015	Men & Chicken	
*2016	Doctor Strange	
*2016	Le Fantôme
*2016	Rogue One: A Star Wars Story
*2018	Arctic	
*2018	At Eternity's Gate
*2019	Polar	
*2020	Another Round
*2020	Riders of Justice	
*2021	Chaos Walking
*2022	Fantastic Beasts 3
## Sjónvarp
*2000–2004	Rejseholdet
*2005	Julie
*2005	Klovn
*2013–2015	Hannibal 
## Tölvuleikir
*2008	007: Quantum of Solace
*2019	Death Stranding	Clifford Unger	
## Tónlistarmyndbönd
*2009	Jokeren	"Sig Ja"
*2011	Sólstafir	"Djákninn"	
*2015	Rihanna	"Bitch Better Have My Money"

## Tengill
*
Kosningar í Bandaríkjunum 2004

**Kosningar í Bandaríkjunum** fóru fram þann 2. nóvember árið 2004.
* Forsetakosningar í Bandaríkjunum 2004
* Öldungadeildarkosningar í Bandaríkjunum 2004
* Fulltrúadeildarkosningar í Bandaríkjunum 2004
* Fylkisstjórakosningar í Bandaríkjunum 2004
Karl-Heinz Körbel

**Karl-Heinz "Charly" Körbel** (fæddur 1. desember 1954 í Dossenheim) er þýskur fyrrverandi knattspyrnumaður sem lék allan sinn feril sem varnarmaður fyrir  Eintracht Frankfurt. Hann er núna einn af stjórnendum ungmenna akademíu Eintracht Frankfurt.

## Titlar

### Frankfurt
* Þýska bikarkeppnin: 1973–74, 1974–75, 1980–81, 1987–88
* Evrópukeppni félagsliða: 
* Evrópukeppni bikarhafa: 1979–80

## Heimild
*https://web.archive.org/web/20050406234936/http://web.telia.com/~u31626597/spelare/korbel.html